**Brakar** er merkenavnet på kollektivtrafikktjenestene i Buskerud og navnet på Buskerud fylkeskommunes administrasjonselskap med ansvar for utvikling, bestilling, drift og samordning av kollektiv persontransport og skoleskyss i hele fylket. Selskapet overtok dette ansvaret fra Vestviken Kollektivtrafikk fra og med 1. juli 2010, først som Buskerud Kollektivtrafikk, siden som *Brakar* fra 1. mai 2012. Bussene kjøres av frittstående selskaper på brutto anbudskontrakter. Fra og med 1. januar 2022 overtok Brakar driften av ferjesambandet Svelvik-Verket. Per 2024 ledes selskapet av Administrerende direktør Terje Sundfjord.

I 2022 fikk Brakar en ny profil med oppdatert logo, font og fargepalett. Selve bjørnen i logoen ble beholdt, men plassert i en sirkel. Tidligere ble bussene visuelt inndelt i *Brakar By* og *Brakar Region*, der regionbussene var grønne. Dette fases ut fra og med 2023, så alle bussene får den fremtredende gulfargen.

Brakars busstilbud er per 2024 inndelt i totalt 30 soner som følger kommunegrensene (Drammen er fortsatt inndelt i de tidligere kommunene Nedre Eiker, Drammen og Svelvik).

Bussene som benyttes har de senere årene blitt faset over fra dieseldrift til elektrisk, først var Drammens sentrumsområder og sommeren 2023 ble rutene som dekker Øvre Eiker, Kongsberg, Numedal, Modum, Sigdal og Krødsherad tilnærmet 100 prosent elektrisk. Bussene som benyttes er av typen Volvo og Golden Dragon Triumph.

Historie
--------

Våren 2009 ønsket Buskerud å trekke seg ut fra Vestviken Kollektivtrafikk-samarbeidet med fylkene Telemark og Vestfold, og heller starte sitt eget selskap. Selskapet *Buskerud Kollektivtrafikk AS* ble derfor stiftet 26. oktober 2009, med fylket (67,65 %) og 18 av fylkets 21 kommuner (32,35 %) som eiere. De tre kommunene som valgte å stå utenfor var Drammen, Lier og Nore og Uvdal. Kommunene Kongsberg, Nedre Eiker, Ringerike, Røyken og Øvre Eiker hadde eierposter på 3-6 prosent, mens øvrige kommuner hadde eierposter på mellom 0,2 og 2 prosent.

1. mai 2012 endret selskapet identitet til *Brakar*, som spiller på fylkets heraldiske symbol; bjørnen, men selskapets formelle navn ble ikke endret til *Brakar AS* før i desember 2013. Fram til da hadde et lite forlag i Drammen, som blant annet har gitt ut enkelte bøker om busshistorien i byen, gått under navnet Brakar AS.

Etter en evaluering ønsket fylkeskommunen i slutten av 2012 å kjøpe ut alle kommunene for å eie selskapet alene. Dette ble gjennomført i løpet av første halvår 2013, og nytt styre ble satt i juni samme år.

Bussanbud
---------

I perioden fra juli 2012 til august 2016 var det anbudsoppstart på alle ruteområder i Buskerud. Disse kjøres på bruttokontrakter av Norgesbuss og Vy Buss, bortsett fra noen småruter som kjøres av underentreprenører. Blant annet kjøres en skolerute i Hokksund av Th. Liens Turistbusser.

Referanser
----------

1. 1 2   w2.brreg.no, besøkt 7. desember 2019[Hentet fra Wikidata]
2. ↑  «Brakar AS - Drammen - Roller». Besøkt 10. mars 2024.
3. ↑  «Om Brakar». Brakar. Besøkt 26. august 2015.
4. ↑  «Svelvik-Verket». *Brakar*. Besøkt 10. mars 2024.
5. ↑  «Ansatte». *Brakar*. Besøkt 10. mars 2024.
6. ↑  «Profil og markedsaktiviteter». *Årsrapport 2022* **(engelsk)**. Besøkt 10. mars 2024.
7. ↑  «Sonekart». *Brakar*. Besøkt 10. mars 2024.
8. ↑  «Miljøregnskap». *Årsrapport 2022* **(norsk)**. Besøkt 10. mars 2024.
9. ↑  «Vil droppe Vestviken Kollektivtrafikk». Ringerikes Blad. 27. mai 2009. Besøkt 26. august 2015.
10. ↑  «Buskerud Kollektivtrafikk etablert». NHO Transport. 27. oktober 2009. Arkivert fra originalen 11. mars 2016. Besøkt 26. august 2015.
11. ↑  «Takket nei til Buskerud Kollektivtrafikk». Liernett. 21. mars 2012. Besøkt 26. august 2015.
12. 1 2  «Saksliste kommunestyre, 21.02.2013» (PDF). Flesberg kommune. 21. februar 2013. Besøkt 26. august 2015.
13. ↑  «....og navnet er; Brakar». Lierposten. 26. april 2012. Besøkt 26. august 2015.
14. 1 2  «Kunngjøringer - 995 082 454». Enhetsregisteret. Besøkt 26. august 2015.
15. ↑  «Kunngjøringer - 955 421 809». Enhetsregisteret. Besøkt 10. september 2015.
16. ↑  «Vil ta over hele Brakar». Drammens Tidende. 3. februar 2013. Besøkt 26. august 2015.
17. ↑  «Vil kjøpe ut kommunene». Buskerud fylkeskommune. 24. april 2013. Arkivert fra originalen 23. september 2015. Besøkt 26. august 2015.
18. «Vi innfører nytt sonesystem». Brakar. 27. august 2015. Arkivert fra originalen 23. september 2015. Besøkt 1. september 2015.

Eksterne lenker
---------------

* Offisielt nettsted Rediger på Wikidata

* (en) Brakar – kategori av bilder, video eller lyd på Commons Rediger på Wikidata

  


| * v
* d
* r
Kollektivtransportforvaltere i Norge |
| --- |
| Sørlandet | 
* Agder Kollektivtrafikk

 |
| Østlandet | 
* Farte (Telemark)
* Vestfold Kollektivtrafikk
* Brakar (Buskerud)
* Østfold kollektivtrafikk
* Ruter (Oslo, Akershus)
* Innlandstrafikk

 |
| Vestlandet | 
* Kolumbus (Rogaland)
* Skyss (Vestland)
* Fram (Møre og Romsdal)

 |
| Trøndelag | 
* AtB

 |
| Nord-Norge | 
* Reis Nordland
* Troms fylkestrafikk
* Snelandia (Finnmark)

 |
| Historiske | 
* Hedmark Trafikk
* Kringom (Sogn og Fjordane)
* Opplandstrafikk
* Oslo Sporveier
* Stor-Oslo Lokaltrafikk (Akershus)
* Vestviken Kollektivtrafikk (Buskerud, Telemark, Vestfold)

 |

|  |  |
| --- | --- |
| Oppslagsverk/autoritetsdata | VIAF **·** Brønnøysundregistrene
 |